Notum sit quod Mauricius de Marcennai dedit Ecclesie Sancti Stephanni Diuionis XIIII nummos censuales in manso quod dominus Tebaudus capellanus de Marcennai dederat Ecclesie predicte cum domo sua ibidem existente, laudante uxore sua Aalasia et genere suo Symone cum filia Maria uxore Symonis, qui etiam promiserunt se garantiam portaturos et heredibus suis portare mandaturos aduersus omnem querelantem. Hoc factum est anno ab Incarnatione Domini M.C.L.VIII. Testes Bonus Amicus sacerdos, Garinus sacerdos de Domo Dei de Briscon, Wido, villicus dictus, Teodericus minister, canonicus Bernardus. Item Bernardus qui se reddidit in domo Dei dedit tres obolos censuales in eodem manso, laudante filio suo Wirico. Dedit etiam unum iornalem in uigneretis in alodium perpetuum Sancto Stephano.